Z A P I S N I K
9. sjednice Vijeća Mjesnog odbora Kozari Putevi održane 10. veljače 2026. 
Zagreb, III. Kozari put III. odvojak 2 s početkom u 19,00 sati

Nazočni članovi Vijeća:
Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić.


Predsjedava gospodin Filip Knežević, predsjednik Vijeća.

Zapisnik vodi: Marijana Karlović

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena (ako nema izmjena) – sa sljedećim izmjenama:

Na prijedlog predsjednika Vijeće jednoglasno utvrđuje

DNEVNI  RED

	1. 
	Izvješće o radu Vijeća Mjesnog odbora Kozari Putevi
za  2025. godinu

	2. 
	Program rada Vijeća Mjesnog odbora Kozari Putevi za 2026.

	3. 
	Zaključci o aktualnoj prometnoj i komunalnoj problematici - donošenje zaključaka

	4. 
	Pitanja, prijedlozi i obavijesti




Ad1. Izvješće o radu Vijeća Mjesnog odbora Kozari Putevi
za  2025. godinu

Uvodno obrazloženje iznosi Predsjednik Vijeća 

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

 Izvješće  o radu Vijeća Mjesnog odbora Kozari Putevi
za  2025. godinu

(Zaključak se prilaže ovom zapisniku i njegov je sastavni dio.)

Ad2. Program rada Vijeća Mjesnog odbora Kozari Putevi za 2026.

Uvodno obrazloženje iznosi Predsjednik Vijeća 

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

 Program  rada Vijeća Mjesnog odbora Kozari Putevi za 2026.

(Zaključak se prilaže ovom zapisniku i njegov je sastavni dio.)

Ad3. Zaključci o aktualnoj prometnoj i komunalnoj problematici - donošenje zaključaka

Uvodno obrazloženje iznosi Predsjednik Vijeća (ili se navodi ime i prezime Vijećnika kojem predsjednik dozvoli da izloži obrazloženje točke dnevnog reda).

U raspravi sudjeluju: Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja i Jelosava Tunjić, 

Vijeće jednoglasno donosi

 Zaključci  o aktualnoj prometnoj i komunalnoj problematici - donošenje zaključaka

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti

Predsjednik obavještava članove Vijeća o: 

Predsjednik Vijeća Filip Knežević, izvještava nazočne vijećnike s radom između dviju sjednica.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 20.00 sati.

KLASA: 024-08/26-003/306
URBROJ: 251-13-11-5/004-26-2
Zagreb, 10. veljače 2026.

Zapisnik uredio/la:
Marijana Karlović
Predsjednik
Vijeća Mjesnog odbora Kozari Putevi

Filip Knežević


Na osnovi članaka 99. stavka 1. točke 5. Statuta Grada Zagreba (Službeni glasnik Grada Zagreba 23/16,2/18 i 23/18) i članka 15. stavka 1. točke 7. Pravila Vijeća Mjesnog odbora Kozari Putevi i članka 27. stavka 1. Poslovnika Vijeća Mjesnog odbora Kozari Putevi, Vijeće Mjesnog odbora Kozari Putevi  na 9. sjednici 10. veljače 2026.  donijelo je
                                      
IZVJEŠĆE O RADU
Vijeća Mjesnog odbora Kozari Putevi
za  2025. godinu

Aktivnosti  Vijeća Mjesnog odbora Kozari Putevi su se u 2025. organizirale i provodile u dva saziva. Vijeće Mjesnog odbora Kozari Putevi izabrano na izborima 2021. obavljalo je poslove iz svog djelokruga rada do 14. travnja 2025., nakon čega su raspuštena sva vijeća u Gradu Zagrebu. Do tog datuma Vijeće Mjesnog odbora je u 2025. održalo 4 sjednice.
Nakon provedenih lokalnih izbora, 18. svibnja 2025., novoizabrano Vijeće Mjesnog odbora Kozari Putevi 30. lipnja 2025. održalo je  konstituirajuću sjednicu i počelo svoj rad sukladno Statutu Grada Zagreba, Pravilima Mjesnog odbora Peščenica, Poslovniku o radu i Programu rada Vijeća za 2025. Vijeće je donoseći zaključke nastojalo što uspješnije pridonositi rješavanju problema svih građana na  svom području. Na sjednicama se raspravljalo o različitim problemima i prijedlozima koje su davali, građani,  udruge građana i institucije kao što su škole, dječji vrtići, kulturne ustanove i drugi. 
             U suradnji s građanima mjesnog odbora, Vijeće je, obilazeći teren, stjecalo uvid u brojne probleme, od kojih su neki specifični za ovo gradsko područje.
           Vijeće Mjesnog odbora Kozari Putevi u novom sastavu je nakon konstituiranja 30. lipnja 2025., u 2025. godini održalo 7 sjednica.  
Prisustvo na sjednicama:
1. FILIP KNEŽEVIĆ – na 7 sjednica
2. MARIJANA KARLOVIĆ – na 7 sjednica
3. ILIJA ČIČAK – na 7 sjednica
4. DAMIR TABAKOVIĆ - na 7 sjednica
5. MIRKO VUKSANOVIĆ – na 7 sjednica
6. JOSIPA DERONJA – 7 sjednica
7. JELOSAVA TUNJIĆ – 7 sjednica
Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Sjednice Vijeća prosječno su trajale oko 60 minuta.
Na sjednicama novoizabranog Vijeća je u 2025. godini bilo ukupno 26. točaka dnevnog reda i doneseno je sveukupno 24 akta.  U strukturi zastupljenosti akata Vijeća prema sadržaju, najzastupljenija je bila aktualna komunalna problematika (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza).

Osim navedenih, Vijeće je donosilo akte kojima je davalo svoja mišljenja po pitanju zakupa zemljišta te mišljenja o prostorno planskim dokumentima koji se odnose na područje Mjesnog odbora, a smatra se da su od interesa za sve građane grada Zagreba.
Svi zaprimljeni podnesci (na mail MO Kozari Putevi, Vijeću  Mjesnog odbora osobno) su se rješavali putem zaključaka koji su se donosili na sjednicama ili rješavali direktnim dopisima.   
Od akata koje sukladno Statutu GZ i Pravilima Mjesnog odbora Vijeće je samostalno donijelo, 
- Izvješće o radu Vijeća Mjesnog odbora  za 2024.god. 
- Program rada Vijeća Mjesnog odbora Kozari Putevi za 2025. god.
- Financijski plan Mjesnog odbora Kozari Putevi za 2025. god.
- Plan potreba Mjesnog odbora Kozari Putevi za 2025. god.
- Zaključak o izmjeni Plana  potreba za 2025. god.
- Prijedlog Zaključka o utrošku sredstava za 2025.
- Prijedlog  prioriteta za donošenje Plana malih komunalnih akcija za 2026. 
- Godišnji obračun Mjesnog odbora  Kozari Putevi za 2025.
Predsjednik Vijeća Kozari Putevi sazivao je sjednice Vijeća u predviđenim rokovima, predlagao je dnevni red i predsjedavao svim sjednicama Vijeća u 2025. godini. Predsjednik i Vijeće surađivali su s predsjednikom Gradske četvrti Peščenica - Žitnjak i prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti  Peščenica – Žitnjak. Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također, organizirali su redovita tjedna dežurstva u sjedištu Mjesnog odbora Kozari Putevi radi primanja građana i kontakata s građanima.  Vijeće je, u svom radu, nastojalo riješiti zahtjeve građana, te je poduzimalo mjere, u okviru svojih nadležnosti, kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Kozari Putevi, dostavljajući  zaključke sa sjednica Vijeća Mjesnog odbora Kozari Putevi, Vijeću Gradske četvrti Peščenica-Žitnjak na postupanje. Isto tako, na svojim sjednicama predsjednik je informirao članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.

KLASA: 024-08/26-003/306
URBROJ: 251-13-11-5/004-26-3
Zagreb, 10. veljače 2026. 


PREDSJEDNIK VIJEĆA
MJESNOG ODBORA KOZARI PUTEVI

Filip Knežević




Na temelju članka 98. stavka 1. točke 5. Statuta Grada Zagreba (Službeni glasnik Grada Zagreba 23/16) i članka 15. stavka 1. Pravila Mjesnog odbora Kozari putevi i članka 27. stavka 1. Poslovnika o radu Vijeća Mjesnog odbora Kozari putevi, Vijeće Mjesnog odbora Kozari putevi na 9. sjednici, održanoj 10. veljače 2026. donijelo je:
 
    Program rada
               Vijeća Mjesnog odbora Kozari Putevi	
 za 2026.

a) Polazne odrednice

	Vijeće Mjesnog odbora Kozari Putevi polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Kozari Putevi.
	Naravno, polazne odrednice i ciljevi i zadaci programa rada Vijeća Mjesnog odbora Kozari Putevi ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Kozari Putevi kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Kozari Putevi s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Kozari Putevi koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Kozari Putevi.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
9. suradnje Vijeća Mjesnog odbora Kozari Putevi s građanima,
9. suradnje Vijeća Mjesnog odbora Kozari Putevi s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora Kozari Putevi a neizravno pridonose uspješnoj realizaciji rada Vijeća Gradske četvrti Peščenica-Žitnjak.
[bookmark: _GoBack]
b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Kozari Putevi postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Kozari Putevi o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Kozari Putevi s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Kozari Putevi selektira i predlaže Vijeću Gradske četvrti kao prioritete programa MKA za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Kozari Putevi koji se ne mogu, zbog svoje obimnosti i složenosti, rješavati kroz program MKA.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Kozari Putevi.
1. Permanentno nastojanje za što učinkovitijom suradnjom Vijeća Mjesnog odbora Kozari Putevi s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost.
1. Iniciranje i predlaganje rješavanja legalizacije dijela objekata koji još nisu legalizirani u MO Kozari Putevi.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Kozari Putevi će u svome radu i na svojim sjednicama tijekom 2026. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike iz Plana komunalnih potreba Mjesnog odbora Kozari Putevi te, prema složenosti i razini rješavanja predlaganje rješavanja
1. prioriteta:
9. Vijeću Mjesnog odbora Kozari Putevi.
1. Prioriteta za PKA:
9. Vijeću Gradske četvrti Peščenica-Žitnjak
     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).

1. Davanje mišljenja o prijedlozima akata i programima koja od Vijeća Mjesnog odbora Kozari Putevi zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Kozari Putevi (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Kozari Putevi (kontinuirano kroz cijelu godinu).
1. Predlaganje prioriteta za donošenje Plana komunalnih aktivnosti Gradske četvrti Peščenica -Žitnjak za 2027. (listopad  2026)
1. Donošenje Plana MKA za 2027 za Mjesni odbor Kozari Putevi ( listopad 2026)
1. Donošenje Financijskog plana Vijeća Mjesnog odbora Kozari Putevi za 2027. (prosinac 2026)
1. Donošenje Izvješća o radu Vijeća Mjesnog odbora Kozari Putevi za 2025. (veljača-ožujak 2026.)
1. Donošenje Programa rada Vijeća Mjesnog odbora Kozari Putevi za 2026. (veljača 2026.)
1. Donošenje Godišnjeg izvješća o izvršenju financijskog plana  Vijeća Mjesnog odbora Kozari Putevi za 2026. (lipanj - srpanj 2026)
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Kozari Putevi (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Kozari Putevi (kontinuirano kroz cijelu godinu). 
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Kozari Putevi.
0. suradnji Vijeća Mjesnog odbora Kozari Putevi s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Kozari Putevi, te o izvršenju proračunskih stavki koje se odnose na Mjesnu samoupravu Grada Zagreba.



KLASA: 024-08/26-003/306
URBROJ: 251-03-11-5/004-26-4
Zagreb, 10. veljače 2026.


PREDSJEDNIK VIJEĆA
MJESNOG ODBORA KOZARI PUTEVI

Filip Knežević




Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Kozari Putevi, na 9. sjednici održanoj 10. veljače 2026., donijelo je


ZAKLJUČAK
             o postavljanju uspornika prometa u Ulici 4. Kozari put kod kućnog broja 96

1. Vijeće Mjesnog odbora Kozari Putevi predlaže Vijeću Gradske četvrti Peščenica – Žitnjak da od nadležnog gradskog upravnog tijela zatraži postavljanje uspornika prometa (umjetne izbočine) u Ulici 4. Kozari put kod kućnog broja 96, radi povećanja sigurnosti svih sudionika u prometu.
2. Vijeće traži da nadležne stručne službe izvrše prometno-tehničku analizu lokacije te, sukladno važećim prometnim standardima i pravilima struke, odrede optimalan tip i položaj uspornika prometa.
3. Obrazloženje je sastavni dio ovog Zaključka.
4. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.
OBRAZLOŽENJE
Na predmetnoj lokaciji u Ulici 4. Kozari put evidentirano je učestalo prekoračenje dopuštene brzine kretanja vozila, čime se značajno narušava razina prometne sigurnosti, osobito imajući u vidu da se radi o stambenoj ulici s povećanom prisutnošću pješaka, djece i starijih osoba.
Stanovnici su u više navrata ukazali na opasnost od prometnih nesreća i potrebu uvođenja dodatnih mjera za smirivanje prometa. Postavljanje uspornika prometa predstavlja standardnu i učinkovitu tehničku mjeru kojom se fizički ograničava brzina kretanja vozila, povećava oprez vozača te smanjuje rizik od nastanka prometnih nezgoda i ugrožavanja života i imovine.
Uvođenjem ove mjere doprinijet će se:
· povećanju sigurnosti pješaka i ostalih ranjivih skupina u prometu,
· smanjenju brzine kretanja vozila u zoni stanovanja,
· prevenciji prometnih nesreća,
· podizanju ukupne razine komunalne i prometne uređenosti naselja.

KLASA: 024-08/26-003/306
URBROJ: 251-13-11-5/004-26-5
U Zagrebu, 10. veljače 2026.


PREDSJEDNIK VIJEĆA
MJESNOG ODBORA KOZARI PUTEVI

Filip Knežević



Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Kozari Putevi, na 9. sjednici održanoj 10. veljače 2026., donijelo je


ZAKLJUČAK
             o uređenju boćališta u Ulici 2. Kozari put ispred kućnog broja 3 (k.č. 1516/28)

1. Vijeće Mjesnog odbora Kozari Putevi predlaže Vijeću Gradske četvrti Peščenica – Žitnjak da od nadležnih službi zatraži nasipanje i uređenje podloge postojećeg boćališta u Ulici 2. Kozari put ispred kućnog broja 3, na katastarskoj čestici 1516/28, primjenom kamenog materijala – frakcije 0–32 u procijenjenoj površini od približno 10 m².
2. Radove je potrebno izvesti sukladno pravilima struke, uz odgovarajuće poravnanje i zbijanje podloge kako bi se osigurala funkcionalna, sigurna i trajna površina za korištenje.
3. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.

OBRAZLOŽENJE
Građani su se obratili Vijeću Mjesnog odbora sa zamolbom za sanaciju postojećeg boćališta koje se nalazi na navedenoj lokaciji, a koje se koristi kao prostor za rekreaciju i društvene aktivnosti stanovnika. Zbog dotrajalosti i ispiranja postojećeg sloja, površina je neravna i djelomično neupotrebljiva, što otežava korištenje te smanjuje sigurnost i kvalitetu boravka na prostoru.
Nasipanjem odgovarajuće kamene frakcije (0–32) i uređenjem podloge omogućit će se:
· obnova funkcionalnosti postojećeg rekreacijskog sadržaja,
· osiguranje ravne i stabilne površine za korištenje,
· sprječavanje daljnjeg propadanja terena uslijed vremenskih utjecaja,
· unapređenje komunalnog standarda i kvalitete života stanovnika,
· poticanje lokalnih društvenih i rekreativnih aktivnosti.
Riječ je o zahvatu manjeg opsega, ali značajnog učinka na svakodnevni život zajednice, zbog čega Vijeće smatra opravdanim njegovo žurno provođenje.

